C 214/158
DA
Den Europæiske Unions Tidende
16.6.2023
Torsdag den 19. januar 2023
BE.
der henviser til, at det arbejde, som kvinder udfører, skaber merværdi i sektoren for traditionelt fiskeri;
BF.
der henviser til, at småfiskerisektoren i stadig stigende grad konkurrerer med andre blå maritime aktiviteter samt med vedvarende energiinteresser, der indvirker på mange aktiviteter langs kysten, på strandene eller i havneområderne og dermed potentielt overtager områder, der tidligere næsten udelukkende blev brugt til småfiskeri, hvilket medfører fortrængninger af fiskere og »hav og kyst-grabbing«;
BG. der henviser til, at de gentrificeringsprocesser, der finder sted i mange kystområder under udvikling, risikerer at gøre det stadig mere uoverkommeligt prismæssigt for småfiskere at leve i kystområderne, hvilket tvinger dem langt væk fra deres arbejdsplads og dermed gør det endnu sværere og mere besværligt for dem at udføre deres aktiviteter; BH. der henviser til, at den øgede fokusering på bevarelse, som EU fremmer, har en særlig indvirkning på ikkeindustrielt fiskeri, og at et eksempel herpå er gennemførelsen af havbeskyttelsesområder og havbeskyttelsesnetværk, som påvirker ikkeindustrielt fiskeri ved at begrænse de tilknyttede aktiviteter og begrænse mobiliteten; der henviser til, at indvirkningen på dette segment sjældent tages i betragtning ved udformningen af disse politikker, et aspekt, der forværres af, at aktører fra segmentet ikke inddrages tilstrækkeligt i disse processer (30); BI.
der henviser til, at fiskerisektoren i almindelighed og ikkeindustrielt fiskeri i særdeleshed er underrepræsenteret ved fastlæggelsen af politikker for fiskeriforvaltning og politikker for udnyttelse af det maritime rum;
BJ.
der henviser til, at der findes forskellige former for fiskeriorganisationer med forskellige medlemsniveauer, der repræsenterer ikkeindustrielt fiskeri: fra producentorganisationer til fiskerisammenslutninger, rederiforeninger og kooperativer mv.; der henviser til, at mange små skibsejere ikke er tilknyttet nogen organisationer; der henviser til, at erhvervsdrivende i fiskerisektoren er repræsenteret i fiskerifagforeninger; der henviser til, at det bør være op til sektoren at afgøre, hvordan den vil organisere sig;
BK.
der henviser til, at opdelingen af de relevante data er utilstrækkelig, hvilket vanskeliggør adgangen til detaljerede oplysninger, navnlig i forbindelse med ikkeindustrielt fiskeri, og hæmmer analysen, navnlig med hensyn til bl.a. opdeling i virksomheder, skibsejere, erhvervsfiskere, fartøjer og redskaber, arbejdsvilkår, alder og køn;
Styrkelse af det ikkeindustrielle fiskeri gennem hele værdikæden, fremme af højere fiskeriindtægter og tilvejebringelse af muligheder for indkomstdiversificering 1. er af den opfattelse, at fremtiden for ikkeindustrielt fiskeri, kystfiskeri og traditionelt fiskeri ikke kun afhænger af langsigtede og bæredygtige foranstaltninger, men også af øjeblikkelige, meningsfulde og effektive foranstaltninger til at øge fiskernes fortjenstmargener, også gennem højere kvotetildelinger i overensstemmelse med videnskabelig rådgivning; mener, at det er nødvendigt at styrke sektorens organisatoriske og kommercielle kapacitet og erhvervets tiltrækningskraft, at tilbyde uddannelse og målrettet støtte til unge og at forbedre driftsvilkårene, navnlig med henblik på at inddrage kvinder om bord på skibe og i sektoren mere generelt, og at styrke dens position i forsyningskæden; opfordrer derfor Kommissionen til i tæt samarbejde med medlemsstaterne at etablere og gennemføre støttemekanismer inden for rammerne af EHFAF for ikkeindustrielt fiskeri, traditionelt fiskeri og kystfiskeri, der gør det muligt at løse de særlige problemer i denne del af sektoren; 2. mener, at det for at sikre fremtiden for det ikkeindustrielle fiskeri er nødvendigt, at dets særlige karakter anerkendes i den fælles fiskeripolitik, og at de nuværende instrumenter tilpasses for at opfylde denne sektors behov; 3. fremhæver, at der er behov for en fælles, bredere og mere hensigtsmæssig definition af ikkeindustrielt fiskeri, traditionelt fiskeri og kystfiskeri; understreger, at en sådan definition skal være pragmatisk, målbar og klar; understreger også, at definitionen bør være resultatet af en passende vurdering, der tager hensyn til andre karakteristika og kriterier for småfiskerisegmentet end fartøjernes længde, med henblik på at bringe EU's definition af småfiskeri i overensstemmelse med virkeligheden i segmentet, som det allerede er tilfældet med de eksisterende definitioner i visse internationale konventioner såsom Den Internationale Kommission for Bevarelse af Tunfiskebestanden i Atlanterhavet (ICCAT) eller Den Almindelige Kommission for Fiskeri i Middelhavet (GFCM);
(30)
Se s. 8 i Small-Scale Fisheries in Europe: Status, Resilience and Governance.